## MODELI PËR DOKUMENTIN KONSULTATIV

Projektvendimi **“Për një shtesë dhe ndryshim në vendimin nr. 94, datë 4.2.2015, të Këshillit të Ministrave “Për procedurat për armët, në rastet e deklarimit të vdekjes, deklarimit të mbylljes ligjore të aktivitetit, për qëllime studimore, të humbjes së armës, vjedhjes së saj apo dokumentit/autorizimit”.**

|  |
| --- |
|  Ministria e Brendshme fton qytetarë, shoqëritë tregtare që kryejnë veprimtari të lejuara me armët, organizata të shoqërisë civile, organet e pavarura, ekspertë të fushës dhe përfaqësues të tjerë të publikut të interesuar për të kontribuar përgjatë procesit të konsultimit publik të projektvendimit “Për një shtesë dhe ndryshim në vendimin nr. 94, datë 4.2.2015, të Këshillit të Ministrave “Për procedurat për armët, në rastet e deklarimit të vdekjes, deklarimit të mbylljes ligjore të aktivitetit, për qëllime studimore, të humbjes së armës, vjedhjes së saj apo dokumentit/autorizimit”Ministria e Brendshme mirëpret:* Komente të përgjithshme publike mbi përcaktimet e procedurave, dokumentacionit dhe afateve për rastet e deklarimit të vdekjes, deklarimit të mbylljes ligjore të aktivitetit, për qëllime studimore, të humbjes së armës, vjedhjes së saj apo dokumentit/autorizimit.
* Komente nga cilido që mund të njohë fushën e rendit dhe sigurisë publike, dhe kryesisht atë të kontrollit të armëve për përdorim civil pjesë e fushës së përgjegjësisë së Ministrisë së Brendshme, si dhe sugjerime në lidhje me modelet më të mira të procedurave dhe afateve për ushtrimin e të drejtave në veprimtaritë e lejuara me armët.

Kontributet tuaja do të konsiderohen përgjatë procesit të përmirësimit të mëtejshëm të projektvendimit. Zyra e Ministrisë së Brendshme do të përmbledhë të gjitha sugjerimet dhe japë sqarime për mënyrën se si ato janë reflektuar në aktin e përmendur, dhe në rast se sugjerimet nuk reflektohen në projektvendim. |

Kohëzgjatja e konsultimeve:

|  |
| --- |
| Konsultimi publik do të zgjasë 1 muaj, nëpërmjet publikimit në RENJK, nga data 26 mars 2021 deri më 22 prill 2021. |

Si të përgjigjeni:

|  |
| --- |
| Mund të merrni pjesë në procesin e konsultimeve publike duke dërguar komente/kontribute për projektin:* Duke plotësuar formularin online të Regjistrit Elektronik për projektaktit, në adresën elektronike: <http://www.konsultimipublik.gov.al>.
* Me email duke dërguar propozimet/sugjerimet tuaja në adresën e koordinatorit të konsultimit publik për Ministrinë e Brendshme Keti Suli, në adresën: keti.suli@mb.gov.al.
* Me shkresa zyrtare nga ministritë e linjës.
 |

|  |
| --- |
| Të dhënat e kontaktit të koordinatorit përkatës për konsultime publike dhe /ose të ndonjë personi tjetër të cilit i drejtohen pyetjet:Znj. Keti Suli - Koordinatore e Konsultimit Publik, e-mail keti.suli@mb.gov.al. Znj. Margarita Vogli – Specialiste e Sektorit të Hartimit dhe Koordinimit të Strategjive, Drejtoria e Politikave dhe Strategjive, e-mail margarita.vogli@mb.gov.al  |

Datat dhe vendet e takimeve publike:

|  |
| --- |
| Duke filluar nga fillimi i vitit 2021 ka filluar puna për identifikimin e grupeve të interesit, përcaktimi i metodave të konsultimit dhe janë zhvilluar vazhdimisht takime të grupit të punës si dhe ekspertë në fushën e armatimit.Gjithashtu, janë zhvilluar edhe takime të grupit të punës me përfaqësues të misioneve/partnerëve ndërkombëtarë që ofrojnë bashkëpunim dhe asistencë në fushën e kontrollit të armëve, municioneve dhe eksplozivëve. Për shkak të natyrës së tyre teknike, projektvendimi u konsultua me ekspertët e SEESAC - Zyra e Evropës Juglindore dhe Lindore për Kontrollin e Armëve të Vogla dhe të Lehta, në një seminar dy ditor (8-9 shkurt 2021) me përfaqësues të drejtorive përgjegjëse për draftimin e projektvendimit në Ministrinë e Brendshme. |

Sfondi i propozimit legjislativ

|  |
| --- |
| Në kuadër të miratimit të ndryshimeve në ligjin nr. 74/2014 “Për armët” në dhjetor të vitit 2020 si dhe Urdhrit nr. 158, datë 25.11.2019 të Kryeministrit “Për marrjen e masave për rregullimin e dispozitave ligjore për aplikimin e shërbimeve vetëm online, nga data 01.01.2020” u paraqit e nevojshme të reflektoheshin ndryshimet e parashikuara në këtë ligj edhe në aktet nënligjore përkatëse për një qartësi më të madhe të procedurave dhe afatave për rastet e deklarimit të vdekjes, deklarimit të mbylljes ligjore të aktivitetit, për qëllime studimore, të humbjes së armës, vjedhjes së saj apo dokumentit/autorizimit  |

Propozimet

|  |
| --- |
| Qëllimi i këtij projektvendimi është lehtësimi i procesit të njoftimit të strukturës kompetente në rastet e vdekjes së një personi i cili ka qenë mbajtës ose koleksionues i armëve, në rastet e mbylljes ligjore të aktivitetit, apo në rastet e vjedhjes apo humbjes së armës të zotëruar nga personat fizikë e juridikë, nëpërmjet ofrimit të shërbimeve online, duke reduktuar kohën e marrjes së shërbimit, duke evituar burokracitë etj.Komunikimi online shërben si një portë nëpërmjet së cilës çdo person i interesuar mund të marrë nëpërmjet internetit, shërbime elektronike të ofruara nga institucionet kompetente.Ky projektvendim synon të realizojë ofrimin online të shërbimit të njoftimit nga të strukturës kompetente në rastet e vdekjes së një personi i cili ka qenë mbajtës ose koleksionues i armëve, në rastet e mbylljes ligjore të aktivitetit, apo në rastet e vjedhjes apo humbjes së armës të zotëruar nga personat fizikë e juridikë. |

Pyetjet

|  |
| --- |
| *Jeni të ftuar të jepni komentet dhe kontributet tuaja për të gjitha aspektet e projekt-ligjit të propozuar.* * Si e vlerësoni afatin e njoftimit online brenda 10 (dhjetë) ditëve nga pjesëtarët e familjes ose të afërmit të strukturës vendore të policisë ku janë regjistruar armët, nëse dihet, ose strukturën e policisë ku ka vendbanimin personi që ka humbur jetën, në rast vdekjeje të personit mbajtës ose koleksionues të çdo arme?
* Cfarë mendoni në lidhje me procedurën e njoftimit online nga subjekti me mbylljen ligjore të aktivitetit dhe procedurën e marrjes në dorëzim nga strukturat e Policisë së Shtetit, nga marrja dijeni, e armëve të lejuara, së bashku me municionet e tyre, kundrejt procesverbalit përkatës, ku një kopje e tij i jepet të interesuarit?
* Si e vlerësoni kryerjen online të këtyre dy procedurave?
 |